**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind schimbarea titularului dreptului de administrare al imobilului Clinică de Medicina Muncii situat în Municipiul Cluj-Napoca, str. Louis Pasteur, nr. 3-5**

 Consiliul Judeţean Cluj întrunit în şedinţă ordinară;

Având în vedere Referatul de aprobare cu nr. 25658**/**2020 la Proiectul de hotărâre înregistrat cu nr. 152 din 28.07.2020 privind schimbarea titularului dreptului de administrare al imobilului Clinică de Medicina Muncii situat în Municipiul Cluj-Napoca, str. Louis Pasteur, nr. 3-5, propus de preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 25658/2020 și de Avizul cu nr. 25658 din 30.07.2020 adoptat de Comisia de specialitate nr. 1;

Luând în considerare prevederile:

* art. 2, ale art. 3 alin. (2), ale art. 17, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 - 155, ale art. 221 și ale art. 226 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016, cu modificările şi completările ulterioare;

În conformitate cu prevederile:

* art. 108 lit. a), ale art. 173 alin. (1) lit. c) și alin. 4 lit. a) și b), ale art. 299 și ale art. 300 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 - 870 din Legea privind Codul civil nr. 287/2009, republicată, cu modificările şi completările ulterioare;
* art. 169 din Legea privind reforma în domeniul sănătății nr. 95/2006, republicată, cu modificările și completările ulterioare;
* Legii privind unele măsuri pentru prevenirea și combaterea efectelor pandemiei de COVID-19 nr. 55/2020;
* Legii privind instituirea unor măsuri în domeniul sănătăţii publice în situaţii de risc epidemiologic şi biologic nr. 136/2020;
* art. 22 lit. b), ale art. 33 și ale art. 36 din Ordonanţa de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, aprobată prin Legea nr. 15/2005, cu modificările si completările ulterioare;
* Ordonanței de urgență a Guvernului nr. 1/2014 privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;
* Hotărârii Guvernului nr. 1491/2004 pentru aprobarea Regulamentului-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, cu modificările și completările ulterioare;
* Hotărârii Comitetului Județean Pentru Situații de Urgență Cluj nr. 31/24.07.2020 privind instituirea unor măsuri în domeniul sănătății publice pentru prevenirea și combaterea efectelor pandemiei de COVID-19 la nivelul Județului Cluj;

Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

 **Art. 1. (1)** Se aprobă trecerea imobilului-teren-, proprietate publică a Județului Cluj, în suprafață de 2742 mp, situat în Municipiul Cluj-Napoca str. Louis Pasteur nr. 3-5, identificat în CF nr. 289975 cu nr. cadastral/topo 289975, având valoarea de inventar de 6.070.823 lei, din administrarea Spitalului Clinic Județean de Urgență Cluj-Napoca în administrarea Spitalului Clinic de Boli Infecțioase Cluj-Napoca.

 **(2)** Se aprobă trecerea imobilului-construcție- ”Clinica de Medicina Muncii”, proprietate publică a Județului Cluj, situat în Municipiul Cluj-Napoca, str. Louis Pasteur nr. 3-5, identificată în CF nr. 289975 cu nr. cadastral/topo 289975-C1, având valoarea de inventar de 7.808.955,00 lei, din administrarea Spitalului Clinic Județean de Urgență Cluj-Napoca în administrarea Spitalului Clinic de Boli Infecțioase Cluj-Napoca.

 **(3)** Bunurile imobile (teren și construcție) care fac obiectul dării în administrare urmează a fi utilizate în vederea organizării, dotării și funcționării unei secții pentru tratarea bolnavilor infectați cu COVID 19.

 **(4)** În termen de maxim 30 de zile de la intrarea în vigoare a prezentei hotărâri se va încheia procesul-verbal de predare-preluare a imobilului precizat la alin. (1).

 **(5)** Anexele nr. 17 și nr. 21 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, se modifică corespunzător.

 **Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; Direcția Juridică; Direcţia de Administrare a Domeniului Public şi Privat a Judeţului Cluj, precum și Spitalul Clinic de Boli Infecțioase Cluj-Napoca și Spitalul Clinic Județean de Urgență Cluj-Napoca.

 **Art. 3.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe, Resurse Umane; Direcţiei Juridice; Direcţiei de Administrare a Domeniului Public şi Privat a Judeţului Cluj, Spitalului Clinic de Boli Infecțioase Cluj-Napoca, Spitalului Clinic Județean de Urgență Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Alin Tişe Simona Gaci**

**Nr. 155 din 30 iulie 2020**

*Prezenta hotărâre a fost adoptată cu 26 de voturi “pentru”, fiind astfel respectate prevederile legale privind majoritatea de voturi necesară.*